钦定古今图书集成/明伦汇编/官常典/第057卷 > 燕王泽
## 钦定古今图书集成/明伦汇编/官常典/第057卷 > 燕王泽

按《史记荆燕世家》，燕王刘泽者，诸刘远属也。高帝三
年，泽为郎中。高帝十一年，泽以将军击陈豨，得王黄，
为营陵侯。高后时，齐人田生游乏，卖以画干营陵侯
泽。泽大悦之，用金二百斤为田生寿。田生已得金，即
归齐。二年，泽使人谓田生曰：“弗与矣。”田生如长安，不
见泽而假大宅，令其子求事吕后所幸大谒者张子
卿。居数月，田生子请张卿临，亲修具，张卿许往。田生
盛帷帐共具，譬如列侯。张卿惊。酒酣，乃屏人说张卿
曰：“臣观诸侯王邸第百馀，皆高祖一切功臣。今吕氏
雅故本推毂高帝，就天下，功至大，又亲戚太后之重。
太后春秋长，诸吕弱，太后欲立吕产为吕王，王代。太
后又重发之，恐大臣不听。今卿最幸，大臣所敬，何不
风大臣以闻太后，太后必喜。诸吕已王，万户侯亦卿
之有。太后心欲之，而卿为内臣，不急发，恐祸及身矣。”
张卿大然之。乃风大臣语太后，太后朝，因问大臣，大
臣请立吕产为吕王。太后赐张卿千斤金。张卿以其
半与田生，田生弗受，因说之曰：“吕产王也，诸大臣未
大服。今营陵侯泽诸刘为大将军，独此尚觖望。今卿
言太后列十馀县王之，彼得王喜，去诸吕，王益固矣。”
张卿入言，太后然之，乃以营陵侯刘泽为琅邪王。琅
邪王乃与田生之国。田生劝泽急行，毋留出关。太后
果使人追止之，已出即还。及太后崩，琅邪王泽乃曰：
“帝少，诸吕用事，刘氏孤弱。”乃引兵与齐王合谋西，欲
诛诸吕。至梁，闻汉遣灌将军屯荥阳，泽还兵备西界，
遂跳驱至长安，代王亦从代至。诸将相与琅邪王共
立代王为天子。天子乃徙泽为燕王。乃复以琅邪予
齐，复故地。泽王燕，二年薨，谥为敬王。传子嘉为康王。
按《汉书》本传：“燕王刘泽，高祖从祖昆弟也。”

郡五十三县，立兄宜信侯喜为代王。七年冬十二月，
匈奴攻代，代王弃国自归雒阳，赦为合阳侯。”按《楚
元王传》：“元王交，字游，高祖同父少弟也。高祖兄弟四
人，长兄伯，次仲。伯早卒。高祖既为沛公，使仲与审食
其留侍太上皇，交与萧、曹等俱从高祖，而上从父兄
贾”数别将六年，立贾为荆王，交为楚王，先有功也。后
封次兄仲为代王。按《吴王濞传》，“高帝立仲为代王，
匈奴攻代，仲不能坚守，弃国闲行，走雒阳，自归。天子
不忍致法，废为合阳侯。子濞封为沛侯。”按《王子侯
表》，“合阳侯喜，孝惠二年薨，以子王，谥曰顷王。”〈按仲为高祖兄

以无可称述，史不为立传，而附于子濞。夫以宗藩有土之君，自宜列始生之祖，而以“子从父” ，不应以父从子也。今更正之。